Πόρσια

Το Πόρσια (Portia) είναι αγγλικό γυναικείο κύριο όνομα.

 Ετυμολογία του ονόματος 
Από το ρωμαϊκό γυναικείο όνομα Πορκία (λατ. Porcia), το οποίο προέρχεται από το ρωμαϊκό οικογενειακό Πόρκιος (λατ. Porcius), βλ. Μάρκος Πόρκιος Κάτων, Πόρκιος Φήστος κ.ά., και αυτό από το λατινικό porcus «χοίρος, γουρούνι» και κατ’ επέκταση «αγρότης, χοιροβοσκός».Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 304.

 Διάδοση του ονόματος 
Το όνομα Πόρσια (Portia) διαδόθηκε χάρη στον Ουίλλιαμ Σαίξπηρ, στο έργο του οποίου εμφανίζεται δυο φορές: (α) στην κωμωδία Ο Έμπορος της Βενετίας είναι το όνομα της πλούσιας κληρονόμου χάρη στην οποία χάνει τη δίκη ο Σάυλοκ· (β) στην τραγωδία Ιούλιος Καίσαρας, είναι το όνομα της γυναίκας του Βρούτου. Η ιστορική γυναίκα του Βρούτου λεγόταν Πορκία (Porcia).

 Τύποι του ονόματος 
 αγγλικά: Portia (Πόρσια)· Porsha (Πόρσα).Patrick Hanks και Flavia Hodges, A Concise Dictionary of First Names, Oxford University Press, αναθεωρημένη έκδοση, 1997, ISBN 0-19-860094-1, σ. 201.
 ιταλικά: Pòrzia (Πόρτσια), Pòrsia (Πόρσια)· αντρικό: Pòrzio (Πόρτσιο).Emidio De Felice, ό.π.
 ισπανικά: Porcia· καταλανικά: Pòrcia.Josep M. Albaigès i Olivart, Diccionari dels noms de noi, Persona femenins, Edicions 62, Βαρκελώνη 1995, ISBN 84-297-3991-2, σ. 181.

 Πρόσωπα 
 Πορκία (Porcia Catonis), κόρη του Κάτωνα του νεότερου, σύζυγος του Βρούτου.
 Πόρκιος Φήστος, Ρωμαίος επίτροπος της  Ιουδαίας.
 Πόρτσια ντε’ Ρόσσι (Porzia de’ Rossi), μητέρα του Τορκουάτο Τάσσο.«De' Rossi, Porzia»
 Πόρσια Σίμσον Μίλερ (Portia Simpson-Miller), η πρώτη γυναίκα πρωθυπουργός τηςΤζαμάικας .
 Πόρσια ντε Ρόσι, αυστραλιανής καταγωγής ηθοποιός.

 Δείτε επίσης 
 Πόρσια, φυσικός δορυφόρος του πλανήτη Ουρανού, πήρε το όνομά του από την ηρωίδα του Σαίξπηρ στον Έμπορο της Βενετίας.
 Πορκία, μικρός αστεροειδής της Κύριας Ζώνης Αστεροειδών, πήρε το όνομά του από τη σύζυγο του Βρούτου.

 Παραπομπές 

Εξωτερικοί σύνδεσμοι

Κατηγορία:Αγγλικά ονόματα
Κατηγορία:Ονόματα λατινικής προέλευσης
Κατηγορία:Ονόματα αγγλικής προέλευσης
Κατηγορία:Ονόματα από τη λογοτεχνία